මේ ටෙස්ට් තරගයේ ඉරණම කාසියේ වාසිය දිනා ගෙන පළමුව පන්දුවට පහර දෙන කණ්ඩායම විසින් පාලනය කෙරෙනු ඇත.නායක මහේල ජයවර්ධන හා හිටපු නායකයන් වන කුමාර් සංගක්කාර හා තිලකරත්න ඩිල්ෂාන් ඔස්ට්‍රේලියාවේ මෙල්බර්න් ක්‍රිකට් ක්‍රීඩාංගණයේ ටෙස්ට් තරගයකට ක්‍රීඩා කරන අවසන් අවස්ථාව මෙය වීමට බොහෝ දුරට ඉඩ ඇති බැවින් මේ තරගය අමරණීය එකක් කර ගැනීමට මේ පළපුරුදු පිතිකරුවන් තිදෙනා සෑම උත්සාහයක් ම ගනු ඇතැයි බලාපොරොත්තු විය හැකිය.ඔවුන් පිතිකරණයේ සාර්ථක වුවහොත් තරගයේ ජයග්‍රහණය ද ශ්‍රී ලංකාව ට ලැබෙනු නොඅනුමාන ය.අද ඇරැඹෙන තරගය සඳහා වන ප්‍රවේශ පත් සියල්ල විකිණී අවසන් ය.